પ્રાપ્ત વિગતો મુજબ માણેક ચોકમાં ગુસા પારેખની પોળમાં આવેલા કેરેટ કોમ્પલેક્સમાં ધીરજભાઈ પોખરણા ‘કિરણ’ નામથી જ્વેલરી બનાવવાનો વ્યવસાય કરે છે. ધીરજભાઈની આ પેઢીમાં ચાર કર્મચારી કામ કરે છે. ગોવિંદ પટેલ અને પુટર સોની નામના બે કર્મચારી તેમના નિત્યક્રમ મુજબ એક્ટિવા ઉપર જ્વેલરી શોપ્સમાં દાગીના બતાવવા ગયા હતા. પરત આવતી વખતે ફોન પર વાત કરી રહ્યાં હતાં એવામાં જ બાઈકસવારે લાત મારતાં બન્ને પટકાયા હતા. ગોવિંદ અને પુટર કંઈ સમજે તે પહેલાં બાઈકસવાર દોઢ કરોડની કિંમતના પાંચ કિલો સોનાના દાગીના ભરેલો થેલો લૂંટી લૂંટારા કાલુપુર બ્રિજ તરફ પલાયન થઈ ગયા હતા.